Държавен вестник, бр. 61, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  61
Член 33. Отказ от право на мерки
Забавяне при упражняване на някое право 
или мярка по това Споразумение не се тълкува 
като отказ от това право или мярка.
Член 34. Приемници и правоприемници
Настоящото Споразумение е задължително 
за приемниците и правоприемниците на Глав­
ния получател и се счита, че Споразумението 
включва приемниците и правоприемниците на 
Главния получател. Но нищо в това Споразу­
мение не позволява никакво прехвърляне на 
право без предварително писмено одобрение 
от Глобалния фонд. 
Член 35. Арбитраж 
Всеки спор, противоречие или съдебна пре­
тенция, произтичащи от или свързани с това 
Споразумение, или нарушението, прекратява­
нето или невалидността на същото се решават 
чрез арбитраж съгласно арбитражните правила 
на Комисията по международно търговско право 
на ООН, които са в сила понастоящем. Глобал­
ният фонд и Главният получател се договарят 
да се придържат към арбитражното решение, 
взето в съответствие с такъв арбитраж, като 
окончателно решение на всеки такъв спор, 
конфликт или иск. Правото да назначи такъв 
арбитър има Международният арбитражен съд 
към Международната търговска камара. Арби­
трите са трима на брой. Мястото на арбитража 
е Женева, Швейцария. Английският език ще 
е езикът на арбитражния процес.
Член 36. Приложимо законодателство
Това Споразумение се ръководи от принци­
пите на Международния институт за унифи­
кация на частното право (UNIDROIT) (2004).
Член 37. Цялостно споразумение
Това Споразумение и всички анекси и 
приложения към него представляват цялото 
Споразумение между Страните и излага всички 
условия, договорености и споразумения между 
Страните, свързани с предмета на това Спо­
разумение, като замества всички предишни 
устни или писмени споразумения, договоре­
ности, преговори и дискусии. Няма условия, 
договорености или други споразумения в устен 
или писмен вид, изрични, по подразбиране или 
допълнителни между Страните във връзка с 
предмета на това Споразумение, освен ако не 
е изрично упоменато в това Споразумение и 
приложенията към него.
Член 38. Дата на влизане в сила
Това Споразумение, изготвено в два ориги­
нални екземпляра, ще влезе в сила от датата 
на неговото подписване както от Главния 
получател, така и от Глобалния фонд, които 
действат чрез техните упълномощени за целта 
представители, посочени в графи 15 и 16 на 
заглавната част на това Споразумение.
Член 39. Продължаване на силата
(а) Всички договорености, споразумения, 
представяне и гаранции, направени от Главния 
получател в това Споразумение, се считат за 
валидни от Глобалния фонд и продължават да 
са в сила след изпълнението и приключването на 
това Споразумение независимо от разследване, 
проведено от Глобалния фонд или от негово 
име, и независимо, че Глобалният фонд може да 
е получил информация или да е узнал за факт 
или неточно представяне или гаранция по всяко 
време през Срока на Програмата и ще продъл­
жи да бъде в пълна сила и ефект до Крайната 
дата на Фаза 1, или ако Глобалният фонд издаде 
Одобрение за Фаза 2, до Крайната дата на Фаза 
2, или ако Глобалният фонд издаде Одобрение 
за ПИП-I, до Крайната дата на ПИП-I, или ако 
Глобалният фонд издаде Одобрение за ПИП-II, 
до Крайната дата на Фаза ПИП-II.
(б) Разпоредбата на Член 6 (Договоренос­
ти, потвърдени от Главния получател), Член 9 
(Управление на средствата от безвъзмездната 
помощ), подточки (а), (е) и (ж) на Член 13 (Оди­
ти и документация), подточка (в) на Член 15 
(Отчети за напредъка по Програмата), Член 17 
(Оценки на Глобалния фонд), Член 18 (Договори 
за стоки и услуги), Член 19 (Фармацевтични и 
други здравни продукти), Член 20 (Застраховки 
и отговорност за загуба, кражба или щета), Член 
21 (Конфликт на интереси; Антикорупция), Член 
27 (Възстановяванe на парични средства), Член 
28 (Граници на отговорностите на Глобалния 
фонд) и Член 29 (Освобождаване от отговорност) 
остават в пълна сила и действие независимо от 
изтичането на Срока на Програмата.
Член 40. Копия
Настоящото Споразумение може да бъде 
изпълнено в едно или повече копия, всички от 
които представляват едно и също споразумение.
Член 41. Привилегии и имунитет 
(а) Нищо в това Споразумение или свързано 
с това Споразумение не може да се тълкува 
като отказ от привилегии и имунитет, на които 
Глобалният фонд има право по силата на: (i) 
международното право, включително меж­
дународното обичайно право, международни 
конвенции, съглашения или споразумения; (ii) 
по силата на национално право, включващо, 
но не лимитирано до Закона за имунитет на 
международните организации (22 Код на САЩ 
288); или (iii) по силата на Споразумението за 
Щабквартирата между Глобалния фонд и Швей­
царския федерален съвет от 13 декември 2004 г. 
(б) Главният получател прави всичко въз­
можно при поискване от страна на Глобалния 
фонд да осигури признаването от Държавата 
домакин на Глобалния фонд като институция, 
за която важат привилегиите и имунитетът, 
обикновено предоставяни на международни 
организации.